KONTEMPLATÍVNY SPÔSOB ŽIVOTA AKO CESTA K VNÚTORNEJ SLOBODE
Sebapoznanie = poznanie Boha. Ak rastiem do hĺbky a Jednoty ⟶ prirodzene sa uvoľňujú psychické pripútanosti ⟶ padá vnútorný odpor ⟶ prirodzene nachádzam vnútornú slobodu a uzdravenie. 
CHARAKTERISTIKY KONTEMPLATÍVNEJ SKÚSENOSTI
· SKÚSENOSŤ – nedá sa naučiť intelektuálne, prax a život, intelekt je nápomocný

· VNÚTORNÉ TICHO – redukcia podnetov, spomalenie myslenia, pocit relaxácie a pokoja; doba a kultúra vyžaduje presný opak   

· NEVÝKONOVOSŤ – opak mentality výkonu (opak „mentality sveta“); kontemplácia nie je ďalší projekt. Schopnosť nič nerobiť, „iba“ BYŤ a mať z toho radosť. „Ty už nerob nič, iba nechaj Boha v sebe byť Bohom“ (Majster Eckhart)

· OTVORENOSŤ – základný kontemplatívny postoj. Postoj lásky, umožňuje prijatie. Uzatvorenosť – je postojom strachu, obrany a boja. „Vôľa k moci núti k uzatvorenosti, vôľa k pravde k otvorenosti“ (Karl Jaspers)
 
· BDELOSŤ A PRAVÉ POZNANIE – nesúdiaca všímavosť a neustále zvedomovanie. Som tým, kto hľadí (bez súdov a hodnotení). POZNANIE PLODÍ ⟶ SÚCIT

· SPOMALENIE, RELAXÁCIA, PRIRODZENÝ ODPOČINOK –  „Kontemplatívny človek je prirodzene pomalý“ (Steve Taylor); doba a kultúra vyžaduje presný opak    

· PRIJATIE – všetko je v poriadku také, aké to je. PRIJATIE = LÁSKA 

· NENÁSILIE - Boh pozýva, vábi, nikdy netlačí, nenúti, nevyčíta, neviní. Kontemplatívny človek je prirodzene nenásilný, prejavuje sa to i v jeho postojoch k iným ľuďom: nezotročuje, nemanipuluje, necháva im slobodu, lebo sám je vnútorne slobodný. Nenásilie voči sebe. Nenásilie voči iným bytostiam, bytiu. 






KONTEMPLATÍVNE PRINCÍPY UZDRAVENIA 
Čo s hlučnou mysľou? Čo s boľavými emóciami?
 charakteristiky kontemplácie = ozdravujúce princípy = aspekty lásky  
· PRINCÍP BDELOSTI A PRAVÉHO POZANIA – Kontemplatívny pohľad vedie k pravde: vidieť veci také, aké sú. Snaha o radikálnu úprimnosť voči sebe. Čo v pravde vidím, môže sa uzdraviť. „Poznáte pravdu a pravda vás oslobodí“  

· PRINCÍP NESÚDENIA A SÚCIT – nesúdim, iba vidím  
„Nesúďte a nebudete súdení...“ Pravdivé poznanie bez odsúdenia plodí pochopenie a súcit. 

· PRINCÍP PRIJATIA – najvýznamnejší princíp. Boh iba prijíma (Láska = Prijatie) „Milujte svojich nepriateľov“ – jediný spôsob premenenia, uzdravenia, obrátenia. Prijímam všetko, čo v sebe nachádzam s pochopením a súcitom. 

· PRINCÍP NEIDENTIFIKÁCIE A ZVEDAVOSTI
Zvedavosť namiesto strachu. Ako vedec: „Čo to vo mne je? Aká boľavá emócia... Zaujímavé....“  Uvedomenie: Jednota a Pokoj v Bohu = moje Skutočné Ja. Všetkým ostatným NIE SOM.

· PRINCÍP NENÁSILIA A NEODPOROVANIA 
Obrátená verzia prijatia. „Neodporujte zlému“.... neodporovať, nebojovať, nevzdorovať. S čím bojujem, tomu dodávam silu, vyčerpávam sa. 
„Musíš byť slobodný od každého nie... Ja tvrdím, že v pekle horí „nie““ (Majster Eckhart) 

Najrýchlejšou cestou k vnútornej slobode je vedomé púšťanie vnútorného odporu. Znie to paradoxne, pretože sa nám na prvý pohľad zdá, že prekážky sú tým, čo nám v slobode bráni... Pri kontemplatívnej skúsenosti zisťujeme, že je to môj vlastný odpor, čo zatarasí môj vnútorný priestor a bráni mi slobodne dýchať. 

